Vedlegg a

# (Re)autorisasjonssøknad for besøkssenter nasjonalpark, våtmark, skog, rovdyr, villrein, verdensarv og Oslofjorden

Veilederen for å søke (re)autorisasjon for besøkssenter nasjonalpark, våtmark, skog, rovdyr, villrein, villaks, verdensarv og Oslofjorden i Norge er utgangspunktet for Miljødirektoratets autorisasjon av besøkssentre. Autorisasjonsperioden varer normalt i fem år.

Naturinformasjonssentre som blir autoriserte, skal bruke merkevaren Norges nasjonalparker. Verdensarvsentre kan også bruke merkevaren, men det er ikke et krav for denne gruppen.

Utviklingen av autoriserte besøkssentre følger strategien og handlingsplanen som Miljødirektoratet har utarbeidet i samarbeid med foreningen Autoriserte besøkssentre i Norge (AN).

Fyll ut feltene i dette skjemaet og last deretter dokumentet opp på Miljødirektoratet sitt elektroniske søknadssenter.

## 1. Formål

Veilederen beskriver miljøforvaltningens formål med å gi økonomisk støtte til sentrene.

*Her skal dere vise hvordan senteret vil bidra til å realisere formålene.*

1.1 Beskriv senterets formål slik det er definert i vedtekter eller liknende.

1.2 Beskriv hvordan senteret vil bidra til å oppfylle formålet med de autoriserte besøkssentrene slik de er beskrevet i veilederen.

## 2. Organisering

Miljøforvaltningen gir økonomiske bidrag til autoriserte besøkssentre, men er ikke eier av sentrene.

*Her skal dere beskrive hvordan dere vil organisere virksomheten.*

2.1 Beskriv senterets organisasjonsform (aksjeselskap, stiftelse e.l.).

2.2 Beskriv senterets organisering (styre, daglig drift, prosjektarbeid m.m.).

## 3. Økonomi

*Her skal dere gjøre rede for budsjettmessige forhold i autorisasjonsperioden og legge ved budsjett for femårsperioden. Dere må også legge ved en ettårig og en femårig virksomhetsplan (i henhold til Miljødirektoratets maler).*

## 4. Lokalisering

Senterets lokalisering har betydning for besøksgrunnlaget.

*Her skal dere ta utgangspunkt i senteret og beskrive ulike forhold knyttet til lokaliseringen og publikums tilgang til naturopplevelser. (Se også punkt 3.1.2 Lokalisering i veileder.)*

4.1 Beskriv senterets lokalisering opp mot annen infrastruktur (vei, kollektivtransport osv.).

4.2 Beskriv senterets lokalisering opp mot det som regnes som naturlig inngang til naturområder/tilgang til arter det skal informeres om.

4.3 Beskriv besøkendes tilgang til andre attraksjoner med utgangspunkt i senteret, for eksempel;

natur- og kulturstier med utgangspunkt i senteret

* rasteplasser
* utsiktspunkt
* bærekraftige turer i randområder/ verneområder

## 5. Målgrupper og besøk

Punkt 3.2.4 Besøkstall og målgrupper i veilederen beskriver hvilke målgrupper miljøforvaltningen ønsker sentrene skal rette seg mot. Målgruppene er reisende (norske og utenlandske), lokale besøkende (barnefamilier og næringsliv) og skoleelever.

*Her skal dere gjøre rede for hvem som er senterets definerte målgrupper og hvordan senteret kan bidra til å nå målgruppene som miljøforvaltningen ønsker å prioritere. Gjør også rede for besøkstall eller forventet besøk etter en nyetablering.*

5.1 Beskriv senterets målgrupper og besøkstall for inneværende år (senteret kan velge å fokusere særlig på en eller noen få målgrupper).

5.2 Beskriv hvordan senteret ønsker å bidra til å nå ønskede målgrupper.

5.3 Beskriv senterets besøksgrunnlag (antall innbyggere i nær tilknytning til senteret, turistbesøk i regionen o.l.).

5.4 Beskriv åpningstid per i dag og hvordan kravet om åpningstid (minst 1 000 timer fordelt over minst 150 dager) skal nås ved en eventuell autorisasjon.

## 6. Analyse av risiko og muligheter

Besøkssentrenes omgivelser og rammevilkår endrer seg over tid. I autorisasjonsperioden kan det oppstå muligheter, eller forhold som representerer en risiko.

*Her skal dere utrede mulighetene og risikoen som kan påvirke driften i autorisasjonsperioden.*

6.1 Beskriv senterets nåtilstand med hensyn til

* tilgjengelighet
* utstilling
* utendørstilbud slik som stier o.l.

6.2 Beskriv muligheter for senteret i autorisasjonsperioden med hensyn til

* endring i kollektivtilbud/flyruter
* nyetableringer av bedrifter som har betydninger for senteret
* veiomlegging

6.3 Beskriv risiko for senteret i autorisasjonsperioden

* endring av kollektivtilbud/flyruter
* nedlegging av lokale tilbud og bedrifter
* vegomlegging
* pandemi (jf. COVID-19 som har medført stengte grenser/ingen utenlandske besøkende og stengte sentre deler av året)

## 7. Informasjonsansvar

Med autorisasjonen følger et ansvar for å informere om norsk natur. Dere skal informere om de andre autoriserte besøkssentrene i Norge, norske verneområder, naturmangfoldet og den norske verdensarven.

Sentrene autoriseres med ulike formål: noen skal informere om en eller flere nasjonalparker, andre om for eksempel en enkeltart eller artsgruppe. Sentrenes informasjonsansvar er beskrevet i veilederen.

*Her skal dere vise hvordan dere planlegger å ivareta informasjonsansvaret i autorisasjonsperioden.*

7.1 Beskriv hvordan senteret vil oppfylle informasjonsansvaret som følger med autorisasjonen.

7.2 Beskriv hvordan senteret, som en sentral og integrert del av virksomheten i hele sin åpningstid, vil informere om

* de andre naturinformasjonssentrene i Norge
* norske verneområder
* den norske verdensarven
* naturmangfold
* relevante internasjonale konvensjoner

7.3 Beskriv hvordan senteret vil implementere merkevaren Norges nasjonalparker (dersom relevant).

## 8. Informasjonstilbud

Et besøkssenter skal gjennom utstillinger og formidlingsvirksomhet gi besøkende innsikt og kunnskap om natur og naturmangfold, og skape oppmerksomhet og engasjement.

*Her skal dere vise hvordan senterets informasjonsvirksomhet skal drives i autorisasjonsperioden.*

8.1 Beskriv hvordan senterets informasjonsvirksomhet (utstilling, formidling og aktiviteter) bygger på

* områdets/arters verneverdi eller egenart
* naturvitenskapelige verdier
* natur- og kulturhistoriske verdier
* opplevelsesmessige verdier

8.2 Beskriv hvordan senteret sikrer at senterets informasjonsvirksomhet er

* objektiv
* faglig korrekt
* oppdatert

8.3 Beskriv hvordan senteret sikrer høy kvalitet på utstillinger, tilrettelegging og formidling.

8.4 Beskriv hvordan senteret sikrer informasjon om friluftsliv, stinett og eventuelle turhytter i nærheten av senteret.

8.5 Beskriv hvor store deler av senteret som er universelt utformet

* innendørs utstilling
* bygg
* eventuelt utendørs

8.6 Beskriv hva senteret har av tilgjengelig utendørsinformasjon/skilt om naturverdier og turmuligheter i området

8.7 Beskriv senterets praksis knyttet til betaling for besøkende. Angi eventuelle billettpriser og samlet størrelse på billettinntekter/forventede billettinntekter

8.8 Beskriv kompetansen senteret har til rådighet, og hvordan senteret sikrer at det har kvalifisert personell innen naturfag og formidling/naturveiledning

8.9 Beskriv eventuelle planer om brukerundersøkelser, evalueringer e.l. knyttet til senteret i autorisasjonsperioden

8.10 Hvordan møter deres senter informasjonskravene for besøkssenter rovdyr?

* Hvordan formidler dere et totalt og objektivt bilde av økologi, forvaltning og konflikt knyttet til de norske rovdyrartene?
* Hvordan informerer dere om nasjonal politikk og det regionale/lokale konfliktbildet?
* Hvordan informerer dere om rovdyrforvaltningen i Norge og setter denne inn i et internasjonalt perspektiv?
* Hvordan tilpasser dere informasjonen til målgruppene og retter aktiviteten mot følgende målgrupper: skoler, organisasjoner, bygdelag med mye konflikt og områder der rovdyrarter er nylig tilkommet?
* Hvordan velger dere fokus ut fra regionale forskjeller, som lokale/regionale rovdyrarter, aktuelle rovdyrkonflikter, målgrupper og sesong?
* Hvordan driver dere utviklingsarbeid knyttet til presentasjon, pedagogisk opplegg og konflikthåndtering?

8.11 Hvordan møter deres senter informasjonskravene for besøkssenter våtmark?

* Hvordan skaper dere bevissthet om og forståelse for verdien av våtmark, behovet for vern av våtmark og god forvaltning av vernede våtmarker, inkludert Ramsarområder samt andre (lokale) våtmarksområder?
* Hvor er deres senter plassert i forhold til vernet våtmarksområder/Ramsarområder?
* Hvordan informerer dere om Ramsarkonvensjonen nasjonalt og globalt?
* Hvordan informerer dere om verdien av naturtypen våtmark i et lokalt/regionalt, nasjonalt og globalt perspektiv?
* Hvilke aktiviteter/arrangementer arrangerer dere i tilknytning til våtmarksområde(ne)?
* Hvordan markerer dere verdens våtmarksdag?
* Hvordan bistår dere nasjonal, regional eller lokal miljøforvaltning i gjennomføringen av tiltak som omfatter formidling av våtmark?
* Hvordan bidrar dere til overvåking og/eller tilrettelegging i våtmarksområder?

8.12 Hvordan møter deres senter informasjonskravene for besøkssenter skog?

* Skaper dere bevissthet om skogens mange verdier og forståelse for behovet for skogvern og en bærekraftig skogforvaltning?
* Hvordan informerer dere om skogen som økosystem, om økosystemtjenester knyttet til skog, og om skogvern?
* Hvordan informerer dere om skogens klimabidrag, i et nasjonalt og internasjonalt perspektiv?
* Hvordan presenterer dere skogens opplevelsesverdier og stimulerer til friluftsliv?
* Hvordan informerer dere om bærekraftig skogbruk og miljøhensyn i skogbruket?
* Er dere lokalisert i tilknytning til et skogvernområde eller annet skogområde som er relevant i formidlingssammenheng?
* Arrangerer dere aktiviteter og arrangementer innenfor skogrelaterte tema?
* Markerer dere verdens skogdag 21. mars?

8.13 Hvordan møter deres senter informasjonskravene for besøkssenter nasjonalpark?

* Hvordan formidler dere informasjon om nasjonalparken og de verneområder den er tilknyttet?
* Hvordan bidrar senteret til nasjonalparkens besøksstrategi?
* Hvordan samarbeider dere med nasjonalparkstyret?
* Hvordan tilbyr dere informasjon om friluftsliv, stinett og turhytter med utgangspunkt i senteret eller i tilknytning til nasjonalparken(e), med tilliggende verneområder?
* Hvordan formidler dere kunnskap om nasjonal og internasjonal natur?
* Hvordan informerer dere om betydningen av naturvern i Norge?
* Hvordan bidrar dere til forståelse for vern av naturverdier og biologisk mangfold?
* Hvordan bidrar dere til å skape begeistring og ansvarsfølelse for naturen?
* Hvordan stimulerer deres formidling til de besøkendes egen aktivitet i naturen?
* Hvordan informerer dere om allemannsretten og motiverer til miljøvennlig og bærekraftig friluftsliv?

8.14 Hvordan møter deres senter informasjonskravene for besøkssenter verdensarv?

* På hvilken måte tilbyr dere tydelig formidling som bidrar til god besøksforvaltning, gode opplevelser og styrket ivaretagelse av verdensarven?
* Hvordan bidrar dere til økt kunnskap om verdensarvkonvensjonen, øvrige Unesco-konvensjoner, grunnlaget for innskrivningen og forpliktelsene av en verdensarvstatus?
* Hvordan setter dere betydningen av nasjonal og stedlig verdensarv inn i en internasjonal kontekst?
* Markerer dere den internasjonale verdensarvdagen (18. april), datoen for konvensjonens tilblivelse (16. november) og/eller innskrivningsdato for eget område?
* Hvordan veileder dere de besøkende til hva man kan se, oppleve og gjøre rundt verdensarvsenteret uten at verdensarvverdiene ikke forringes?
* Hvordan stimulerer dere til bruk av kultur- og naturarven i undervisning?
* På hvilken måte er deres senter en møteplass som støtter opp om lokalsamfunnets aktiviteter/innsats for verdensarven (uansett alder)?
* Hvordan støtter dere opp om verdensarvkoordinator og forvaltningsarbeidet rundt verdensarven?
* Tilbyr dere ulike tilbud til ulike grupper basert på alder, interesser mv? Har dere bygd opp lokal vertskapskompetanse?
* Hvordan innhenter dere minst 40 prosent medfinansiering til grunntilskuddet fra lokalt og/eller regionalt nivå, og/eller inntjening på annen måte?
* Hvordan bidrar dere til lokal, bærekraftig verdiskaping gjennom måten dere driver på, og styrker driften den lokale forankringen av verdensarvarbeidet?
* På hvilken måte samarbeider dere med frivillige organisasjoner om aktiviteter og bruk av lokalene?

8.15 Hvordan møter deres senter informasjonskravene for besøkssenter villrein?

* Hvordan formidler dere informasjon om og sikrer dere forståelse for forvaltningen av de naturverdiene villreinbestandene og -fjellene representerer?
* Hvordan formidler dere Norges særlige ansvar for villreinbestandene og -fjellene?
* Hvordan formidler dere informasjon om de ulike villreinbestandene og -fjellene i Norge?
* Hvordan fungerer dere som en arena for kommunikasjon mellom villreinforskere og -brukere?
* Hvordan fungerer deres senter som brobygger og møteplass for å fremme tradisjonell og ny næringsutvikling på villreinens premisser?
* På hvilken måte foreslår dere tiltak ovenfor myndigheter og andre berørte parter for å sikre bærekraftig forvaltning av villreinen og det økosystem den er en del av?

8.16 Hvordan møter deres senter informasjonskravene for besøkssenter Oslofjorden?

* Hvordan mobiliserer dere alle befolkningsgrupper og kommuner til å ta vare på Oslofjorden, gjennom å synliggjøre de miljøutfordringene som Oslofjorden står ovenfor?
* Hvordan synliggjør dere friluftslivsbruken blant ulike grupper i befolkningen
* Hvordan informerer dere om hva som fremmer og hemmer områdebruken
* Hvordan informerer dere om ev. konflikter mellom ulike brukergrupper?
* Hvordan informerer dere om naturmangfold, tilstand, klima og klimaendringer i og rundt Oslofjorden?
* Hvordan stimulerer dere til økt friluftsliv?
* Hvordan informerer dere om allemannsretten, spesielt i strandsonen?
* Hvordan informerer dere om områder som er velegnet for friluftsliv, fiske, fangst og sanking?

## 8.17 Hvordan møter deres senter informasjonskravene for besøkssenter villaks?

## Hvordan bidrar dere til å øke kunnskapsnivået om villaks, og skape interesse for å ta vare på villaksen i befolkningen?

* Hvordan veileder, informerer og formidler dere kunnskap om villaks tilpasset ulike brukergrupper?
* Hvordan benytter deres senter seg av digitale løsninger, slik at informasjon kan nås digitalt?
* Hvordan formidler dere vitenskapelig basert kunnskap om villaksens liv, utbredelse og leveområder, og hvilke utfordringer og trusler villaksen møter?
* Hvordan informerer dere om forvaltningen av villaksbestandene og om hvilke tiltak som er nødvendige for å bevare og gjenoppbygge villaksens leveområder og bestandene?
* Hvordan informerer dere om villaksens betydning for tradisjoner og kulturutøvelse?
* Hvordan formidler dere ovennevnte tema gjennom naturveiledning og andre egnede aktiviteter og arrangementer?

## 9. Samarbeid

Miljøforvaltningen ønsker at besøkssentrene skal være godt forankret og samarbeide godt med andre aktører i lokalmiljøet. Sentrene kan også ha mye å tjene på å samarbeide med hverandre, for eksempel gjennom erfaringsutveksling eller utvikling av felles metodikk/produkter.

*Her skal dere beskrive hvordan senteret samarbeider med andre i dag og hvordan dere planlegger å samarbeide med andre i autorisasjonsperioden. (Se også avsnitt om samarbeid under punkt 3.2.3 Samarbeid og forvaltningsknutepunkt i veilederen.)*

9.1 Beskriv senterets viktigste samarbeidspartnere.

9.2 Beskriv hvordan senteret jobber for å sikre lokal forankring.

## 10. Miljøansvar og bærekraft

Miljøforvaltningen er opptatt av at autoriserte besøkssentre sikrer at driften er skånsom mot naturen og miljøet.

*Her skal dere beskrive hvordan senteret vil bidra til dette. (Se punkt 3.2.1 Bygg og uteområder og punkt 3.3.4 Årsprogram.)*

10.1 Beskriv senterets eventuelle tiltak for å opptre mest mulig miljøvennlig (herunder tiltak som for eksempel miljøfyrtårnsertifisering).

10.2 Beskriv eventuelt behov for endringer av lokaler og lignende i autorisasjonsperioden og hvordan senteret så langt det er mulig vil sikre at miljø- og energivennlige løsninger velges ved byggearbeider.

10.3 Beskriv hvordan senterets aktiviteter og tiltak i verneområder vil foregå i samsvar med verneforskrift og godkjent forvaltningsplan.

## 11. Bærekraftig reiseliv

Miljøforvaltningen ønsker at besøkssentrene skal utøve og fremme et bærekraftig reiseliv.

11.1 Beskriv hvordan senteret arbeider for å fremme bærekraftig reiseliv.

11.2 Beskriv hvordan senteret samarbeider med lokalt/regionalt reiseliv for å fremme bærekraftig reiseliv

11.3 Er senteret sertifisert som bærekraftig reiselivsbedrift?